宣道會台山陳元喜小學

宣道會台山陳元喜小學係香港一間全日制基督教資助小學，位於新界沙田區馬鞍山頌安邨，2007年開辦，辦學團體係香港九龍塘基督教中華宣道會，現任校長岑韻蘭。

史 
宣道會台山陳元喜小學原本係1984年開辦嘅宣道會陳元喜小學下午校同喺1997年嘅台山商會黃達道紀念學校，兩間學校喺2007年9月合併並搬入喺頌安邨嘅黃達道紀念學校原址。

台山商會黃達道紀念學校 
台山商會黃達道紀念學校1996年創校，由香港台山商會主辦，係政府津貼全日制男女小學，校訓係「勤誠樸潔」。學校試過以免費書簿、校車同午膳吸引學生，但附近有多間「千禧學校」競爭，加埋附近嘅錦豐苑有三幢居屋遲遲未入伙，最後因為收生不足，喺2006年9月新學年被勒令停辦小一，申請特別視學失敗而回。最後同區內宣道會陳元喜小學合併「救校」。

宣道會陳元喜小學下午校

設施 
學校主樓高7層，有30個基本課室、兩個操場、禮堂、圖書館、實驗室、輔導室、家長資源中心，2個電腦室、學生活動室、閱讀室、教學支援室、音樂室同視藝室等，亦有一部升降機支援有特殊需要嘅學生。

宣道會台山陳元喜小學嘅禮堂係香港立法會選舉新界東選區同香港區議會選舉沙田區「錦濤選區」嘅投票站。

攷

類:香港小學
類:馬鞍山 (香港)